&nbsp;

<span class="headnews"><strong><span style="font-size: medium;">ระวังภัย เปิดไฟล์ภาพที่เพื่อนส่งมาให้ อาจถูกแฮก Facebook และติดมัลแวร์เรียกค่าไถ่ได้</span></strong></span>

นักวิจัยด้านความมั่นคงปลอดภัยแจ้งเตือนการแพร่กระจายมัลแวร์ผ่านแชท Facebook โดยเพื่อนจะทักแชทมาพร้อมส่งไฟล์ภาพนามสกุล .svg หากดาวน์โหลดแล้วเปิดไฟล์ภาพดังกล่าว อาจเสี่ยงถูกแฮกบัญชี Facebook หรือติดมัลแวร์เรียกค่าไถ่ได้

ไฟล์ .svg เป็นไฟล์รูปภาพที่สามารถใส่ JavaScript ได้ และเบราว์เซอร์เกือบทั้งหมดรองรับการเปิดไฟล์รูปภาพในลักษณะนี้ หากเปิดไฟล์ .svg โดยใช้เบราว์เซอร์ จะถูกพาไปยังหน้าเว็บไซต์ที่ให้ดาวน์โหลดส่วนเสริม (extension) ของ Google Chrome ซึ่งส่วนเสริมดังกล่าวจะสวมรอยบัญชี Facebook ที่ล็อกอินอยู่เพื่อส่งลิงก์ไฟล์ภาพ .svg แพร่กระจายให้กับเพื่อนคนอื่นๆ ต่อไป

นอกจากใช้เป็นช่องทางสวมรอยบัญชี Facebook แล้ว นักวิจัยยังพบว่าสคริปต์ในไฟล์ .svg มีการดาวน์โหลดมัลแวร์เรียกค่าไถ่ Nemucod หรือ Locky มาติดตั้งในเครื่องของเหยื่ออีกด้วย

สำหรับการป้องกัน ไม่ควรคลิกลิงก์หรือดาวน์โหลดไฟล์ที่น่าสงสัย ติดตั้งแอนติไวรัสพร้อมอัปเดตข้อมูล และหมั่นสำรองข้อมูลสำคัญอย่างสม่ำเสมอ

ผู้สนใจสามารถศึกษาข้อมูลเพิ่มเติมได้จากบทความของไทยเซิร์ต (การหลอกให้ติดตั้งส่วนเสริมของเบราว์เซอร์เพื่อสวมรอยบัญชี Facebook <a href="https://www.thaicert.or.th/alerts/user/2016/al2016us001.html">https://www.thaicert.or.th/alerts/user/2016/al2016us001.html</a>) และการรับมือมัลแวร์เรียกค่าไถ่ (<a href="https://www.facebook.com/thaicert/videos/660657847415685/">https://www.facebook.com/thaicert/videos/660657847415685/</a>)

<strong>ที่มา: <a href="http://thcert.co/5iNVor">The Hacker News</a> l <a href="http://thcert.co/mIx4lo">Blaze's Security Blog</a> l <a href="https://www.thaicert.or.th/newsbite/2016-11-22-02.html#2016-11-22-02">ThaiCERT</a></strong>