<div class="entry-content clearfix">

Microsoft ประกาศออกแพตช์ฉุกเฉินเพียงไม่กี่วันก่อนออกแพตช์ประจำเดือนเพื่ออุดช่องโหว่ความรุนแรงระดับ Critical บน Windows Host Compute Service Shim (hcsshim) ซึ่งเป็น Open Source Library สำหรับช่วยให้ Docker for Windows สามารถรัน Windows Server Containers โดยใช้ Low-level Container Management API ใน Hyper-V ได้

ช่องโหว่ดังกล่าวมีรหัส CVE-2018-8115 มีสาเหตุมาจากการที่ hcsshim ตรวจสอบ Input เมื่ออิมพอร์ต Docker Container Image ไม่ดีเพียงพอ ส่งผลให้แฮ็กเกอร์สามารถโจมตีแบบ Remote Code Execution บนระบบปฏิบัติการ Windows ได้ รวมไปถึงสามารถสร้าง ลบ หรือย้ายไฟล์บนเครื่องดังกล่าว

แนะนำให้ผู้ใช้อัปเดต hcsshim เป็นเวอร์ชัน 0.6.10 เพื่ออุดช่องโหว่ดังกล่าว ตามลิงค์นี้ <a href="https://github.com/Microsoft/hcsshim/releases/tag/v0.6.10" target="_blank" rel="noopener">https://github.com/Microsoft/hcsshim/releases/tag/v0.6.10</a>

รายละเอียดเพิ่มเติม: <a href="https://portal.msrc.microsoft.com/en-US/security-guidance/advisory/CVE-2018-8115" target="_blank" rel="noopener">https://portal.msrc.microsoft.com/en-US/security-guidance/advisory/CVE-2018-8115</a>

</div>
<footer class="entry-meta-bar clearfix">
<div class="entry-meta clearfix"><span class="by-author author vcard"> <a class="url fn n" href="https://www.catcyfence.com/it-security/it-360/microsoft-release-critical-patch-hcsshim/#">CAT cyfence</a> </span></div>
<div></div>
</footer>
<div><strong>ที่มา :</strong> <a href="https://www.catcyfence.com/it-security/it-360/microsoft-release-critical-patch-hcsshim/">catcyfence</a></div>