MalwareHunterTeam ออกมาแจ้งเตือนถึงเว็บ Office 365 ปลอมที่ใช้แพร่กระจาย Trickbot Trojan เสี่ยงอาจถูกขโมยรหัสผ่านได้
<figure class="wp-block-image"><img class="wp-image-62422 tie-appear" src="https://www.techtalkthai.com/wp-content/uploads/2019/07/fake_o365_site_1-600x313.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2019/07/fake_o365_site_1-600x313.jpg 600w, https://www.techtalkthai.com/wp-content/uploads/2019/07/fake_o365_site_1-300x157.jpg 300w, https://www.techtalkthai.com/wp-content/uploads/2019/07/fake_o365_site_1-768x401.jpg 768w, https://www.techtalkthai.com/wp-content/uploads/2019/07/fake_o365_site_1.jpg 1000w" alt="" /></figure>
เว็บปลอมดังกล่าวมีลักษณะคล้ายคลึงกับเว็บในเครือของ Microsoft เป็นอย่างมาก และลิงค์ต่างๆ บนเว็บไซต์ก็ชี้ไปยังเพจที่โฮสต์บนโดเมนของ Microsoft อีกด้วย ทำให้นอกจาก URL แล้ว เป็นเรื่องยากที่จะจำแนกว่าเป็นเว็บไซต์ปลอม

ไม่กี่วินาทีหลังจากเข้าสู่เว็บปลอมดังกล่าว จะมีข้อความแจ้งเตือนเด้งขึ้นมา ระบุว่า เบราว์เซอร์ที่ใช้งานอยู่เป็นเวอร์ชันที่เก่าเกินไป อาจเสี่ยงเกิดความผิดพลาดหรือข้อมูลสูญหายได้ จำเป็นต้องได้รับการอัปเดตใหม่ ซึ่งข้อความเหล่านี้จะแตกต่างกันเล็กน้อยขึ้นอยู่กับว่าใช้ Google Chrome หรือ Firefox ดังแสดงในรูปด้านล่าง
<figure class="wp-block-image"><img class="wp-image-62423 tie-appear" src="https://www.techtalkthai.com/wp-content/uploads/2019/07/fake_o365_site_2-536x600.jpg" sizes="(max-width: 536px) 100vw, 536px" srcset="https://www.techtalkthai.com/wp-content/uploads/2019/07/fake_o365_site_2-536x600.jpg 536w, https://www.techtalkthai.com/wp-content/uploads/2019/07/fake_o365_site_2-268x300.jpg 268w, https://www.techtalkthai.com/wp-content/uploads/2019/07/fake_o365_site_2-768x859.jpg 768w, https://www.techtalkthai.com/wp-content/uploads/2019/07/fake_o365_site_2.jpg 1000w" alt="" /></figure>
ถ้าเหยื่อเผลอคลิกปุ่ม Update จะเป็นการดาวน์โหลดไฟล์ <a href="https://www.virustotal.com/gui/file/fd97342e1968aed9d8f50468d3b7b7868981d9d360b2f049b6706e72d8184e3f/detection">upd365_58v01.exe</a> ลงสู่เครื่อง เมื่อสั่งรัน ไฟล์ดังกล่าวจะทำการติดตั้ง Trickbot Trojan โดยแทรกเข้าไปยัง svchost.exe เพื่อให้การตรวจจับทำได้ยาก จากนั้น Trojan จะทำการติดต่อกับ C&amp;C Server แล้วเริ่มการทำงานโมดูลอื่นๆ เช่น systeminfo64 เพื่ออัปโหลดข้อมูลเกี่ยวกับคอมพิวเตอร์ของเหยื่อ โปรแกรมที่ลง และเซอร์วิสบน Windows ต่างๆ ไปให้แฮ็กเกอร์ หรือ pwgrab64 เพื่อค้นหาและขโมยข้อมูลล็อกอิน ประวัติการท่องเว็บ ข้อมูลที่กรอกลงฟอร์มโดยอัตโนมัติ และอื่นๆ

สำหรับผู้ที่เผลอเข้าถึงเว็บปลอมและติดตั้งอัปเดตตามที่แจ้งเตือนขึ้นมา แนะนำให้ทำการสแกนมัลแวร์บนเครื่องและเปลี่ยนรหัสผ่านบนบริการออนไลน์อื่นๆ ที่ใช้รหัสผ่านซ้ำกันอยู่ หรือมีการเซฟรหัสผ่านบนเบราว์เซอร์โดยด่วน

<em><strong>ที่มาและเครดิตรูปภาพ:</strong> <a href="https://www.bleepingcomputer.com/news/security/fake-office-365-site-pushes-trickbot-trojan-as-browser-update/">https://www.bleepingcomputer.com/news/security/fake-office-365-site-pushes-trickbot-trojan-as-browser-update/</a> , <a href="https://www.techtalkthai.com/fake-office-365-site-tricks-users-to-install-trickbot-trojan/?fbclid=IwAR1JNB_OyCoEPMDsfe-L_G4AmUk9iNQjWqBLpT9o84lsliPjvyb_pfkaAjY">https://www.techtalkthai.com/fake-office-365-site-tricks-users-to-install-trickbot-trojan/?fbclid=IwAR1JNB_OyCoEPMDsfe-L_G4AmUk9iNQjWqBLpT9o84lsliPjvyb_pfkaAjY</a></em>