<h5>ระวัง พบมัลแวร์เรียกค่าไถ่ Locky แพร่ระบาด โจมตีผ่านอีเมลแนบไฟล์ PDF ที่ข้างในฝังไฟล์ Word</h5>
พบรายงานการแพร่กระจายมัลแวร์เรียกค่าไถ่ Locky สายพันธุ์ใหม่ โดยใช้วิธีส่งอีเมลสแปมแนบไฟล์ PDF ซึ่งเมื่อเปิดไฟล์ดังกล่าวจะมีการฝังไฟล์ Word ไว้ข้างในอีกที หากเปิดไฟล์ Word จะพบหน้าจอแจ้งให้เปิดใช้งาน Macro ซึ่งหากผู้ใช้กดเปิดก็จะถูกดาวน์โหลดมัลแวร์เรียกค่าไถ่มาติดตั้งและเข้ารหัสลับไฟล์ข้อมูลในเครื่องทันที ปัจจุบันยังไม่มีวิธีกู้คืนข้อมูลจากมัลแวร์ Locky สายพันธุ์ใหม่นี้

ข้อแนะนำในการรับมือและป้องกันมัลแวร์เรียกค่าไถ่
<ul>
 	<li>สำรองข้อมูลสำคัญอย่างสม่ำเสมอ</li>
 	<li>ไม่ควรเปิดไฟล์แนบที่มาจากอีเมลที่น่าสงสัย</li>
 	<li>ไม่เปิดใช้งาน Macro ในเอกสาร Microsoft Office หากไม่มั่นใจความน่าเชื่อถือของไฟล์หรือผู้ส่ง</li>
 	<li>อัปเดตแพตช์ซอฟต์แวร์ที่ติดตั้งในเครื่องและอัปเดตฐานข้อมูลโปรแกรมแอนติไวรัสอย่างสม่ำเสมอ</li>
</ul>
ข้อแนะนำอื่นๆ และข้อมูลเพิ่มเติมเกี่ยวกับมัลแวร์เรียกค่าไถ่สามารถศึกษาได้จากคลิปวิดีโอของไทยเซิร์ต (<a href="https://www.facebook.com/thaicert/videos/657180994430037">https://www.facebook.com/thaicert/videos/657180994430037</a>)

<strong>ที่มา:</strong> <a href="http://thcert.co/VTs1uT">ZDNet</a> l <a href="http://thcert.co/qXlIwV">Naked Security</a> l <a href="https://www.thaicert.or.th/newsbite/2017-04-25-01.html#2017-04-25-0">ThaiCERT</a>