การฟิชชิ่งเป็นหนึ่งในวิธีที่แฮกเกอร์นิยมใช้ในการโจรกรรมข้อมูลจากผู้ใช้ ซึ่งมันก็มีอยู่หลากหลายเทคนิคที่แฮกเกอร์จะสรรหามา ซึ่งหนึ่งในวิธีก็คือการสร้างหน้าเว็บปลอมขึ้นมาเลียนแบบหน้าเว็บไซต์ของจริง หากมีคนหลงเข้าไปแล้วไม่ได้สังเกตดีๆ ก็จะเข้าใจผิดคิดว่าเข้าถูกเว็บ เมื่อเข้าระบบบนเว็บปลอม ไอดี, รหัสผ่าน หรือแม้แต่รหัสบัตรเครดิต ก็จะถูกส่งไปให้แฮกเกอร์อย่างง่ายดาย ตัวอย่าง URL ที่หลอกก็อย่างเช่น เว็บจริง paypal เราอาจจะเผลอพิมพ์ผิดเป็น paypai

ล่าสุดในงานประชุม USENIX Enigma ทาง Emily Stark วิศวกรซอฟต์แวร์ด้านความปลอดภัยที่ดูแล Google Chrome ได้เผยว่าใน Chrome เวอร์ชั่นใหม่ เมื่อผู้ใช้เข้าไปยัง URL ของเว็บไซต์ที่ "คล้ายคลึง" กับเว็บยอดนิยม ตัว Chrome ก็จะแจ้งเตือนว่าแน่ใจว่าจะเข้าเว็บไซต์ดังกล่าวจริงๆ ใช่ไหม ทั้งนี้ ผู้ใช้สามารถเลือกที่จะไม่สนใจการแจ้งเตือน และเข้าไปยังเว็บไซต์ดังกล่าวได้

<img title="Chrome เตรียมเพิ่มระบบแจ้งเตือนเมื่อคุณเข้าชมเว็บไซต์ที่มีแนวโน้มหลอกลวง" src="https://news.thaiware.com/upload_misc/news/2019_02/728/15719_1902011236540k_14.png" alt="Chrome เตรียมเพิ่มระบบแจ้งเตือนเมื่อคุณเข้าชมเว็บไซต์ที่มีแนวโน้มหลอกลวง" />

กล่าวได้ว่า เป็นฟีเจอร์ที่ช่วยเตือนให้เราตรวจสอบ URL อีกทีนั่นเอง

<strong>ที่มา : </strong><a href="https://www.androidpolice.com/2019/01/31/chrome-will-soon-warn-you-if-you-visit-a-phishing-site-with-a-lookalike-url/" target="_blank" rel="nofollow noopener">www.androidpolice.com</a> , <a href="https://news.thaiware.com/15719.html">thaiware</a>