ผู้เชี่ยวชาญจาก Netlab หน่วย Network Threat Hunting ภายใต้ Qihoo 360 ได้ออกมารายงานถึงการค้นพบมัลแวร์ตัวแรกที่อาศัยการใช้งาน DNS over HTTPS (DoH) เป็นส่วนหนึ่งของการโจมตีซึ่งช่วยหลบเลี่ยงโซลูชันการตรวจจับภัยคุกคามทั่วไปบน DNS
<figure class="wp-block-image"><img class="wp-image-10267 tie-appear" src="https://www.techtalkthai.com/wp-content/uploads/2016/02/ttt_Malware_Sign-Thomas_Bethge-600x300.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2016/02/ttt_Malware_Sign-Thomas_Bethge-600x300.jpg 600w, https://www.techtalkthai.com/wp-content/uploads/2016/02/ttt_Malware_Sign-Thomas_Bethge-300x150.jpg 300w, https://www.techtalkthai.com/wp-content/uploads/2016/02/ttt_Malware_Sign-Thomas_Bethge-768x384.jpg 768w, https://www.techtalkthai.com/wp-content/uploads/2016/02/ttt_Malware_Sign-Thomas_Bethge-660x330.jpg 660w, https://www.techtalkthai.com/wp-content/uploads/2016/02/ttt_Malware_Sign-Thomas_Bethge-1050x525.jpg 1050w, https://www.techtalkthai.com/wp-content/uploads/2016/02/ttt_Malware_Sign-Thomas_Bethge.jpg 1100w" alt="" /><figcaption>Credit: ShutterStock.com</figcaption></figure>
นักวิจัยตั้งชื่อให้มัลแวร์ตัวใหม่นี้ว่า Godlua โดยพัฒนาขึ้นมาจากภาษา lua ซึ่งมีฟังก์ชันเป็นทั้ง Backdoor และ Botnet DDoS ที่พบว่าถูกใช้แล้วในแคมเปญโจมตีแฟนเพจของดาราที่ชื่อ Liu Xiaobei ทั้งนี้ Godlua จะอาศัยช่องโหว่ CVE-2019-3396 เพื่อโจมตีเซิร์ฟเวอร์ลินุกซ์

อย่างไรก็ดีนักวิจัยได้พบตัวอย่างมัลแวร์ 2 เวอร์ชันและเป็นครั้งแรกที่พบมัลแวร์อาศัยโปรโตคอล DoH โดยการใช้ DoH ของมัลแวร์ตัวนี้ก็เพื่อรับ Text Record ของโดเมนเนมซึ่งภายในมี URL ที่เป็นส่วนหนึ่งของเซิร์ฟเวอร์ควบคุมบรรจุอยู่ สำหรับความน่าสนใจคือการใช้ DoH ของมัลแวร์จะทำให้โซลูชันตรวจจับภัยคุกคามที่อาศัยการวิเคราะห์ทราฟฟิค DNS ทั่วไปไม่สามารถตรวจจับได้นั่นเอง ทั้งนี้ทำให้เกิดความกังวลตามมาว่านี่อาจจะเป็นจุดกำเนิดเทรนใหม่ของการโจมตีที่อาศัยบริการดีๆ ไปทำในสิ่งอันตราย และเมื่อไม่นานนี้ Google ก็เพิ่งออกประกาศบริการ DoH สาธารณะของตนให้ใช้งานได้ฟรีออกมาด้วย

ผู้สนใจสามารถติดตามรายละเอียดเพิ่มเติมได้จากบล็อกของ <a href="https://blog.netlab.360.com/an-analysis-of-godlua-backdoor-en/">Netlab</a>

<strong>ที่มา</strong><em> :  </em><a href="https://www.zdnet.com/article/first-ever-malware-strain-spotted-abusing-new-doh-dns-over-https-protocol/"><em>https://www.zdnet.com/article/first-ever-malware-strain-spotted-abusing-new-doh-dns-over-https-protocol/</em></a><em> ,  <a href="https://www.techtalkthai.com/first-malware-abuse-dns-over-https/?fbclid=IwAR2ADEI-w5iCtimcBleO1CTr2Z9_6yIg_S4jjBCgM6HkTv39SzH7JdEjoHs">https://www.techtalkthai.com/first-malware-abuse-dns-over-https/?fbclid=IwAR2ADEI-w5iCtimcBleO1CTr2Z9_6yIg_S4jjBCgM6HkTv39SzH7JdEjoHs</a></em>