ทีมนักวิจัยด้านความมั่นคงปลอดภัยจาก KnownSec 404 ออกมาแจ้งเตือนถึงช่องโหว่ Zero-day ความรุนแรงระดับ Critical บน Oracle WebLogic ซึ่งช่วยให้แฮ็กเกอร์ลอบรันโค้ดแปลกปลอมจากระยะไกลโดยไม่ต้องทำ Authorization ใดๆ ได้ และพบรายงานการโจมตีช่องโหว่ดังกล่าวเป็นที่เรียบร้อยแล้ว จนถึงตอนนี้ยังไม่มีแพตช์อุดช่องโหว่
<figure class="wp-block-image"><img class="wp-image-38395 tie-appear" src="https://www.techtalkthai.com/wp-content/uploads/2017/11/ttt_oracle_patch-600x313.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2017/11/ttt_oracle_patch-600x313.jpg 600w, https://www.techtalkthai.com/wp-content/uploads/2017/11/ttt_oracle_patch-300x156.jpg 300w, https://www.techtalkthai.com/wp-content/uploads/2017/11/ttt_oracle_patch-768x400.jpg 768w, https://www.techtalkthai.com/wp-content/uploads/2017/11/ttt_oracle_patch.jpg 800w" alt="" /></figure>
Oracle WebLogic เป็น Multi-tier Enterprise Application Server ที่พัฒนาโดยใช้ภาษา Java ซึ่งช่วยให้ธุรกิจสามารถวางผลิตภัณฑ์หรือบริการบนระบบ Cloud ได้อย่างสะดวกรวดเร็ว อย่างไรก็ตาม KnownSec 404 กลับพบว่า Oracle WebLogic มีช่องโหว่ Deserialized Remote Code Execution ซึ่งส่งผลกระทบกับทุกเวอร์ชันของซอฟต์แวร์ถ้ามีการเปิดใช้งาน <strong>“wls9_async_response.war”</strong> และ <strong>“wls-wsat.war”</strong>

ช่องโหว่นี้มีรหัส CNVD-C-2019-48814 ช่วยให้แฮ็กเกอร์สามารถลอบรันคำสั่งแปลกปลอมจากระยะไกลผ่านทางการส่ง HTTP Request ที่สร้างขึ้นมาเป็นพิเศษโดยที่ไม่ต้องมีการทำ Authorization ใดๆ Oracle WebLogic ที่ได้รับผลกระทบประกอบด้วย WebLogic 10.x และ WebLogic 12.1.3

ทีมนักวิจัยได้รายงานช่องโหว่ไปยังทีมรักษาความมั่นคงปลอดภัยของ Oracle แล้ว ซึ่งคงต้องรอทางเจ้าของผลิตภัณฑ์ออกแพตช์เพื่ออุดช่องโหว่ต่อไป ระหว่างนี้แนะนำให้ผู้ดูแลระบบแก้ไขปัญหาชั่วคราวโดยใช้หนึ่งในสองวิธี ดังนี้
<ul>
 	<li>ค้นหาและลบ <strong>wls9_async_response.war</strong> และ <strong>wls-wsat.war</strong> ทิ้ง จากนั้นรีสตาร์ท WebLogic Service</li>
 	<li>ป้องกันการเข้าถึง <strong>/_async/*</strong> และ <strong>/wls-wsat/*</strong> URL Paths โดยใช้ Access Policy Control</li>
</ul>
<strong>ที่มา</strong><em>: <a href="https://thehackernews.com/2019/04/oracle-weblogic-hacking.html">https://thehackernews.com/2019/04/oracle-weblogic-hacking.html</a> , <a href="https://www.techtalkthai.com/unpatched-critical-zero-day-flaw-found-on-oracle-weblogic/?fbclid=IwAR0YXqY0SKbz_gpeEUWr29lHKEtMfs1oElSS8gaBJnmJLGtWCfTgXYZrgbA">https://www.techtalkthai.com/</a></em>