<span class="headnews"><strong><span style="font-size: medium;">แจ้งเตือนช่องโหว่ 0-day ใน Firefox ใช้ฝังมัลแวร์ได้ มีผลกระทบกับ Tor Browser พบการโจมตีแล้ว</span></strong></span>

นักวิจัยด้านความมั่นคงปลอดภัยแจ้งเตือนการโจมตีช่องโหว่ 0-day ใน Mozilla Firefox โดยเป็นการใช้ JavaScript เข้าถึงหน่วยความจำของ Windows เพื่อสั่งประมวลผลคำสั่งอันตรายได้ โค้ดที่ใช้โจมตีช่องโหว่นี้นักวิจัยระบุว่ามีความคล้ายคลึงกับโค้ดที่ทาง FBI ใช้ในการระบุตัวตนผู้ที่ใช้ Tor ในการอำพรางตัวเพื่อเข้าเว็บไซต์ลามกอนาจารเด็กเมื่อปี 2556

ตัวโค้ดที่ใช้ในการโจมตีช่องโหว่ถูกเผยแพร่สู่สาธารณะแล้ว ช่องโหว่มีผลกระทบกับ Firefox เวอร์ชัน 41 ถึง 50 บน Windows และเนื่องจากโปรแกรม Tor Browser ซึ่งเป็นที่นิยมใช้ในการเข้าเว็บไซต์ผ่านเครือข่าย Tor นั้นพัฒนาโดยอ้างอิงจาก Firefox 45 ESR จึงทำให้ได้รับผลกระทบจากช่องโหว่นี้ตามไปด้วย

ปัจจุบันทางนักพัฒนาของ Firefox อยู่ระหว่างการแก้ไขช่องโหว่ เพื่อความปลอดภัย ผู้ที่ใช้งาน Firefox หรือ Tor Browser ควรปิด JavaScript (หากทำได้) หรือเปลี่ยนไปใช้เบราว์เซอร์อื่นก่อนชั่วคราว

<strong>ที่มา:</strong> <a href="http://thcert.co/fr6vi4">Ars Technica</a> : <a href="http://thcert.co/Ydf2qi">Tor Project</a> : <a href="https://www.thaicert.or.th/newsbite/2016-11-30-02.html#2016-11-30-02">ThaiCERT</a>