<h4><strong><span style="font-size: medium;">ระวังภัย มัลแวร์เรียกค่าไถ่ Cerber ออกเวอร์ชันใหม่ ยังไม่มีวิธีกู้คืนข้อมูล</span></strong></h4>
เมื่อต้นเดือนสิงหาคม 2559 มีรายงานการค้นพบมัลแวร์เรียกค่าไถ่ตระกูล Cerber สายพันธุ์ใหม่ โดยเป็นเวอร์ชันปรับปรุงวิธีการเข้ารหัสลับข้อมูล ทำให้ไม่ไม่สามารถใช้เครื่องมือเดิมกู้คืนไฟล์ข้อมูลได้แล้ว

Cerber เป็นมัลแวร์เรียกค่าไถ่ที่พบการแพร่ระบาดอย่างหนักเมื่อต้นปี 2559 ช่องทางการแพร่กระจายส่วนใหญ่จะใช้ช่องโหว่ของเว็บเบราว์เซอร์หรือส่งไฟล์แนบมาทางอีเมล ก่อนหน้านี้ทางบริษัท Trend Micro สามารถวิเคราะห์รูปแบบการเข้ารหัสลับข้อมูลและเผยแพร่เครื่องมือที่สามารถถอดรหัสลับกู้คืนข้อมูลได้ฟรี แต่มัลแวร์ Cerber เวอร์ชันล่าสุดไม่สามารถใช้เครื่องมือนี้ได้อีกต่อไป

มัลแวร์ Cerber เวอร์ชันใหม่จะเข้ารหัสลับไฟล์ข้อมูลแล้วเปลี่ยนนามสกุลเป็น .cerber2 (เวอร์ชันก่อนหน้านี้เป็น .cerber) อย่างไรก็ตาม มัลแวร์นี้ถูกตั้งค่าไม่ให้ทำงานหากพบว่าระบบมีการติดตั้งแอนติไวรัสบางยี่ห้อหรือมีการตั้งค่าภาษาที่กำหนด ผู้ที่สนใจสามารถศึกษาข้อมูลเพิ่มเติมของมัลแวร์ Cerber เวอร์ชันใหม่ได้จากที่มา

<strong>ที่มา: <a href="http://thcert.co/WyIwAo">Softpedia</a> l <a href="http://thcert.co/CPyDIU">Fuzzer</a> l <a href="https://www.thaicert.or.th">ThaiCERT</a></strong>