ไม่ใช่ทุกผลิตภัณฑ์ของ Google จะประสบความสำเร็จ เพราะในเดือนเมษายน 2562 ที่จะถึงนี้ เตรียมบอกลา Google+ กันได้แล้ว เมื่อโซเชียลเน็ตเวิร์กตัวนี้เห็นช่องโหว่ด้านความปลอดภัยซึ่งก่อให้เกิดความเสียหาย ดังนั้น ก่อนที่จะปิดตัวอย่างถาวร Google ได้เปิดเผยว่าจะเริ่มทยอยปิด Google+ ตั้งแต่วันที่ 7 มีนาคมนี้<span id="more-5509"></span>

จากรายละเอียดในบล็อกของ Google เมื่อสัปดาห์ที่ผ่านมา ตัว Google+ จะถูกปิดตัวลงทั้งหมดภายในวันที่ 7 มีนาคม 2562 Google จึงได้ประกาศให้นักพัฒนาที่ยังคงใช้โซเชียลเน็ตเวิร์กนี้ให้ออกจากระบบโดยเร็ว การปิดตัวจะค่อยๆ ทยอยเกิดขึ้นเริ่มตั้งแต่มกราคมปีหน้า ซึ่งบางหน้าเว็บอาจเริ่มใช้งานไม่ได้ตั้งแต่วันที่ 28 มกราคมเป็นต้นไป

Google เสริมอีกว่า ในช่วงวันที่ 20 ธันวานี้ นักพัฒนาควรจะได้รับแจ้งผ่านอีเมลแล้วถึงการเปลี่ยนแปลงนี้ ในอีเมลนั้นมีรายละเอียดเกี่ยวกับ Google+ APIs ที่นักพัฒนาใช้ล่าสุดในโปรเจคของตน Google ยังเสริมเพิ่มถึง APIs ที่ใช้บ่อยที่สุด ได้แก่
<ul>
 	<li><a href="https://developers.google.com/+/web/api/rest/">Google+ REST</a></li>
 	<li><a href="https://developers.google.com/+/web/api/javascript">Google+ Web</a></li>
 	<li><a href="https://developers.google.com/+/mobile/android/">Google+ Android SDK</a></li>
 	<li><a href="https://developers.google.com/+/domains/">Google+ Domains</a></li>
 	<li><a href="https://developers.google.com/+/web/api/rest/pages-signup">Google+ Pages</a></li>
</ul>
ระบบการเข้าใช้งาน (sign-in) ใน Google+ ก็จะถูกยกเลิกใช้งานตามไปด้วย Google จึงสนับสนุนให้นักพัฒนาหันมาใช้ระบบการเข้าใช้งาน Google Sign-in ที่ครอบคลุมมากกว่าแทน

<strong>ที่มา</strong> : <a href="https://www.adpt.news/2018/12/22/google-shut-down-on-mar7/?fbclid=IwAR2hkRPUmPdiVDNg834rHnkf44iTX66iOpmnJ17zWuaDvLwylj7R2EHpEGY">www.adpt.news</a>