หากคุณยังใช้ Windows 7 อยู่ คงต้องเตรียมลง Windows รุ่นใหม่กันได้แล้ว เพราะ Microsoft จะไม่อัปเดตความปลอดภัยและไม่มีการสนับสนุน Windows 7 อีกต่อไปในอีกหนึ่งปีข้างหน้านับจากวันนี้<span id="more-5892"></span>

Windows 7 นับเป็นความสำเร็จครั้งใหญ่สำหรับ Microsoft ทาง Windows เองก็มีทั้งขาขึ้นและขาลง อย่างตอนที่ปล่อย Windows Vista ออกมา ผลตอบรับก็ออกมาไม่ค่อยดีเท่าที่ควร หลังจากนั้น ถึงมี Windows 7 มาช่วยกู้ชื่อคืนมา พอมี Windows 8 ก็ไม่ค่อยมีใครสนใจเท่าไร จนมาถึง Windows 10 ที่มีการเปลี่ยนแปลงครั้งใหญ่ แต่ถึงกระนั้นก็ยังไม่ได้ดึงดูดผู้ใช้มากนักเนื่องด้วยโมเดลการอัปเดตและโฆษณาที่เชื่อมโยงด้วย

Windows 7 ก็ยังคงความนิยมอยู่จนเมื่อไม่กี่วันก่อนหน้านี้ที่ Windows 10 มีจำนวนผู้ใช้มากกว่าแล้ว จากข้อมูลของ analytics service Net Applications ถึงตอนนี้ Windows 7 ยังคงติดตั้งอยู่บนเครื่องคอมพิวเตอร์ Windows ประมาณ 42.8 เปอร์เซ็นต์ ซึ่งถือว่าเป็นตัวเลขค่อนข้างมาก แถมเป็นที่น่าเสียดายที่ตัวเลขคอมพิวเตอร์จำนวนนี้จะไม่ได้รับการสนับสนุนอีกต่อไปหลังจากวันที่ 14 มกราคม 2563

เชื่อว่า Microsoft พยายามผลักให้ผู้ใช้หันมาใช้ Windows OS ใหม่เมื่อใกล้วันที่สิ้นสุดการสนับสนุนระบบ จะมีเพียงการสนับสนุนฟรีเท่านั้นที่ Microsoft หยุดให้บริการ พอหลังจากวันนั้นไป Microsoft จะมีอัปเดตความปลอดภัยให้อีกเป็นเวลา 3 ปี แต่ก็มีค่าใช้จ่ายเพิ่มด้วย ซึ่งราคาก็จะเพิ่มขึ้นไปในแต่ละปีเช่นกัน

<strong>ที่มา : </strong><a href="https://www.adpt.news/2019/01/16/microsoft-to-end-support-for-windows-7/?fbclid=IwAR3nqw-HNtWwkT-TUPiQmoraPQlNTeNtqYHSiURsewXQcUHgyQXLs5wJtIg">www.adpt.news</a>