ZigBee และ Z-wave ต่างก็เป็นโปรโตคอล Wireless ที่ใช้กันในผลิตภัณฑ์ด้าน SmartHome ซึ่งต่างก็มีจุดเด่นและจุดด้อยแตกต่างกันไป อย่างไรก็เป็นเรื่องสำคัญที่ผู้ใช้งานสมควรรู้ก่อนตัดสินใจซื้ออุปกรณ์เพราะไม่งั้นอาจซื้อมาแล้วปวดหัวภายหลัง วันนี้เราจึงขอนำเสนอบทความจาก Howtogeek ที่ได้อธิบายไว้อย่างน่าสนใจ<span id="more-52362"></span>
<figure id="attachment_30299" class="wp-caption alignnone"><img class="size-large wp-image-30299 tie-appear" src="https://www.techtalkthai.com/wp-content/uploads/2017/05/techtalkthai_2016_iot_banner_03-600x423.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2017/05/techtalkthai_2016_iot_banner_03-600x423.jpg 600w, https://www.techtalkthai.com/wp-content/uploads/2017/05/techtalkthai_2016_iot_banner_03-300x212.jpg 300w, https://www.techtalkthai.com/wp-content/uploads/2017/05/techtalkthai_2016_iot_banner_03-768x541.jpg 768w, https://www.techtalkthai.com/wp-content/uploads/2017/05/techtalkthai_2016_iot_banner_03.jpg 800w" alt="" width="600" height="423" /><figcaption class="wp-caption-text">Credit: ShutterStock.com</figcaption></figure>
<h4><strong>1.ZigBee เป็นมาตรฐานเปิดแต่ Z-Wave ไม่ใช่</strong></h4>
ข้อดีของมาตรฐานเปิดคือใครก็สามารถนำไปต่อยอดได้ไม่มีใครผูกขาดซึ่งจะเผยโค้ดให้ตรวจสอบได้ทั้งหมด อย่างไรก็ตามข้อเสียก็คือการเปลี่ยนแปลงที่เกิดขึ้นอาจจะไม่เป็นที่ถูกใจของผู้ใช้งานก็ได้ เช่นกรณีของ Philips Hue ที่นำไปใช้แต่ยังทำออกมาได้ไม่น่าประทับใจ สำหรับ Z-Wave คือมาตรฐานปิดโดย Silicon Labs ซึ่งถูกเปลี่ยนมือมาหลายรอบแล้วซึ่งจุดนี้อาจถือเป็นความไม่สเถียรก็ได้แต่ข้อดีของการไม่ถูกเปลี่ยนแปลงบ่อยในหลายกรณีจึงไม่จำเป็นต้องใช้ <a href="https://www.devicehub.net/platform">Device Hub</a> เข้ามาช่วย (ทำให้อุปกรณ์สามารถต่างมาตรฐาน ยี่ห้อ หรือคนละชนิดสามารถทำงานเชื่อมต่อกันได้) โดยอุปกรณ์ที่ใช้ Z-wave จะต้องได้ตามมาตรฐานที่กำหนดไว้เพื่อหลีกเลี่ยงปัญหาที่เกิดขึ้นกับอุปกรณ์ใน ZigBee ที่ไม่ยอมคุยกัน
<h4><strong>2.Mesh Network</strong></h4>
ทั้งสองโปรโตคอลสามารถสร้าง Mesh Network ได้แต่ไม่สามารถทำงานร่วมกันได้ โดยแต่ละฝั่งต่างมีจุดเด่นของตัวเองดังนี้
<ul>
 	<li>
<div>Z-wave มีระยะการเชื่อมต่ออุปกรณ์ได้ไกลถึง 550 ฟุตในขณะที่ ZigBee ทำได้แค่ 60 ฟุต</div></li>
 	<li>
<div>ZigBee โดดเด่นกว่าในเรื่องของการส่งต่อสัญญานระหว่างอุปกรณ์เพราะทำได้จำนวนมากแต่ Z-wave ทำได้แค่ 4 ครั้ง (Hop)</div></li>
</ul>
ยกตัวอย่างการนำไปใช้เช่น Z-wave อาจจะเหมาะกับบ้านกว้างแต่ความต้องการใช้อุปกรณ์ไม่มาก แต่หากมีจำนวนอุปกรณ์เยอะในพื้นที่จำกัดก็อาจเลือก ZigBee ไปใช้งานแทนซึ่งถ้าอยากให้ครอบคลุมพื้นที่เพิ่มขึ้นก็เพิ่มอุปกรณ์เข้าไปให้ส่งต่อสัญญาณกันเป็นทอดๆ ไปจนถึงจุดที่วาง Hub เป็นต้น
<h4><strong>3.ZigBee ใช้พลังงานต่ำกว่า</strong></h4>
ZigBee ยังคงเอาชนะ Z-Wave ในเรื่องของการใช้พลังงานอยู่แต่ช่องว่างก็เริ่มลดลงแล้วเพราะ Z-wave ก็พัฒนาขึ้นมามากกว่าแต่ก่อน ดังนั้นผู้ใช้ที่กังวลเรื่องพลังงานคงต้องเลือก ZigBee ก่อน
<h4><strong>4.Z-Wave เหมาะกับการใช้งานในประเทศมากกว่า</strong></h4>
ในยุโรปและสหรัฐฯ ZigBee จะใช้ย่านความถี่ 2.4 GHz ในขณะที่ Z-Wave จะใช้ย่านความถี่กันแตกต่างกันไปในแต่ละประเทศซึ่งก็กลายเป็นข้อดีเพราะสัญญาณจะไม่ไปรบกวนกับการใช้งานอื่น ดังนั้นหากเราไม่มีการนำอุปกรณ์เหล่านั้นข้ามประเทศ Z-Wave จะเหมาะสมกว่า
<h4><strong>5.การรองรับของแต่ละผู้ผลิต</strong></h4>
ก่อนจะเลือกซื้ออุปกรณ์เราควรพิจารณารายชื่อผู้ผลิตของว่ามีเจ้าไหนบ้างซึ่งสำคัญอย่างมากดังนี้
<ul>
 	<li>
<div>ZigBee รองรับโดย Philips Hue, Amazon Echo Plus, Belkin WeMo Link และ Hive Active Heating เป็นต้น</div></li>
 	<li>
<div>Z-wave รองรับโดย August Smart Lock, Kwikset Smart Lock และ Logitech Harmony Hub Extender เป็นต้น</div></li>
</ul>
จุดสังเกตเพิ่มเติมคือ Amazon ได้เลือกรองรับแค่ ZigBee เท่านั้นซึ่งทำให้ตัว Echo สามารถนำไปใช้ได้ในหลายประเทศ อย่างไรก็ตามสำหรับผู้ใช้งานที่ต้องการใช้ทั้งสองมาตรฐานก็ยังมีทางไปได้นั่นคือต้องไปหา Hub มาใช้เพื่อให้อุปกรณ์ที่รองรับแต่ละโปรโตคอลทำงานร่วมกันได้ เช่น <a href="https://www.howtogeek.com/254878/how-to-set-up-the-smartthings-home-monitoring-kit/">SmartThings </a>และ <a href="https://www.howtogeek.com/217902/htg-reviews-the-wink-home-automation-hub/">Wink </a>(รูปตัวอย่างด้านล่าง) แต่จำไว้ว่าไม่ได้ทำการให้การเชื่อมต่อแบบ Mesh ข้ามกันระหว่างอุปกรณ์เกิดขึ้นมาได้ (แค่สั่งการระหว่างกันได้เท่านั้น) ดังนั้นผู้ใช้งานควรเลือกมาตรฐานเดียวที่เหมาะสมกับความต้องการตั้งแต่แรกหากเป็นไปได้
<figure id="attachment_52363" class="wp-caption alignnone"><img class="size-large wp-image-52363 tie-appear" src="https://www.techtalkthai.com/wp-content/uploads/2019/01/Device-Hub-600x277.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2019/01/Device-Hub-600x277.jpg 600w, https://www.techtalkthai.com/wp-content/uploads/2019/01/Device-Hub-300x138.jpg 300w, https://www.techtalkthai.com/wp-content/uploads/2019/01/Device-Hub.jpg 650w" alt="" width="600" height="277" /><figcaption class="wp-caption-text">Credit : Howtogeek</figcaption></figure>
<strong>ที่มา</strong><em> : <a href="https://www.howtogeek.com/394567/zigbee-vs.-z-wave-choosing-between-two-big-smarthome-standards/">https://www.howtogeek.com/394567/zigbee-vs.-z-wave-choosing-between-two-big-smarthome-standards/ </a>, <a href="https://www.techtalkthai.com/zigbee-vs-z-wave-protocols/?fbclid=IwAR1_kxFVNGx4xckmqWMXM1h5K7sAN1dUNcSargMzpw34U2zEuAV22ssRpLY">www.techtalkthai.com</a></em>