Cisco Talos ทีมนักวิจัยด้าน Threat Intelligence ของ Cisco ออกมาแจ้งเตือนถึงช่องโหว่ความรุนแรงระดับสูง 3 รายการบน Atlantis Word Processor ซึ่งช่วยให้แฮ็กเกอร์สามารถลอบรันโค้ดแปลกปลอมจากระยะไกลและเข้าควบคุมระบบคอมพิวเตอร์ได้<span id="more-51061"></span>

<a href="https://www.techtalkthai.com/wp-content/uploads/2018/11/atlantis_word_processor_banner_1.jpg"><img class="alignnone size-full wp-image-51062 tie-appear" src="https://www.techtalkthai.com/wp-content/uploads/2018/11/atlantis_word_processor_banner_1.jpg" sizes="(max-width: 858px) 100vw, 858px" srcset="https://www.techtalkthai.com/wp-content/uploads/2018/11/atlantis_word_processor_banner_1.jpg 858w, https://www.techtalkthai.com/wp-content/uploads/2018/11/atlantis_word_processor_banner_1-300x157.jpg 300w, https://www.techtalkthai.com/wp-content/uploads/2018/11/atlantis_word_processor_banner_1-768x401.jpg 768w, https://www.techtalkthai.com/wp-content/uploads/2018/11/atlantis_word_processor_banner_1-600x313.jpg 600w" alt="" width="858" height="448" /></a>

Atlantis Word Processor เป็นซอฟต์แวร์ทางเลือกสำหรับพิมพ์เอกสารที่สามารถทำงานได้อย่างรวดเร็ว ช่วยให้ผู้ใช้สามารถสร้าง อ่าน หรือแก้ไขเอกสารได้อย่างง่ายดาย มีจุดเด่นที่สามารถแปลงไฟล์เอกสาร TXT, RTF, ODT, DOC, WRI หรือ DOCX ไปเป็น ePub ได้

Cisco Talos ค้นพบช่องโหว่ Remote Code Execution (RCE) 3 รายการซึ่งช่วยให้แฮ็กเกอร์สามารถป่วนหน่วยความจำของแอปพลิเคชันและรันโค้ดแปลกปลอมภายใต้บริบทของแอปพลิเคชันนั้นๆ ได้ ดังนี้
<ul>
 	<li><strong>Incorrect Calculation of Buffer Size (CVE-2018-4038)</strong> – ช่องโหว่ Arbitrary Write บน Open Document Format Parser ขณะพยายามทำ Null-terminate String</li>
 	<li><strong>Improper Validation of Array Index (CVE-2018-4039)</strong> – ช่องโหว่ Out-of-bounds Write บน PNG Implementation</li>
 	<li><strong>Use of Uninitialized Variable (CVE-2018-4040)</strong> – ช่องโหว่ Uninitialized Pointer บน Rich Text Format Parser</li>
</ul>
ช่องโหว่ทั้ง 3 รายการนี้ส่งผลกระทบบน Atlantis Word Processor เวอร์ชัน 3.2.7.1 และ 3.2.7.2 และสามารถโจมตีได้ง่ายโดยการหลอกให้เหยื่อเปิดไฟล์ที่ถูกปรับแต่งขึ้นมาเป็นพิเศษผ่านทางอีเมล Phishing หรือเว็บ Phishing

Cisco Talos ได้รายงานช่องโหว่เหล่านี้ไปยังทีมนักพัฒนา ซึ่งก็ได้ออกแพตช์เวอร์ชัน <a href="https://www.atlantiswordprocessor.com/en/downloads.htm">3.2.10.1</a> เพื่อแก้ไขปัญหาเป็นที่เรียบร้อยแล้ว แนะนำให้ผู้ใช้ Atlantis Word Processor รีบอัปเดตแพตช์โดยเร็ว

รายละเอียดเชิงเทคนิค: <a href="https://blog.talosintelligence.com/2018/11/Atlantis-Word-Processor-RCE-vulns.html">https://blog.talosintelligence.com/2018/11/Atlantis-Word-Processor-RCE-vulns.html</a>

<em><strong>ที่มา </strong>: <a href="https://thehackernews.com/2018/11/word-processor-vulnerability.html">https://thehackernews.com/2018/11/word-processor-vulnerability.html</a> , <a href="https://www.techtalkthai.com/3-remote-code-execution-vulnerabilities-found-in-atlantis-word-processor/?fbclid=IwAR0AZIYm4DhPgiY7uYc4WJ2BBRnxWSyT-_ur5ffLr0JnY7Y0ZPi4PUkK9RI">https://www.techtalkthai.com/</a></em>