<table border="0" width="0" cellspacing="0" cellpadding="0">
<tbody>
<tr>
<td>
<table>
<tbody>
<tr>
<td></td>
<td>VLC หรือ VideoLAN Client เป็นโปรแกรมเล่นไฟล์มัลติมีเดียแบบ open source ที่ได้รับความนิยมสูง เมื่อวันที่ 21 มิถุนายน 2562 Symeon Paraschoudis นักวิจัยด้านความมั่นคงปลอดภัยจากบริษัท Pen Test Partners ได้รายงานช่องโหว่ด้านความมั่นคงปลอดภัยในโปรแกรม VLC โดยเป็นช่องโหว่ประเภท remote code execution ที่เปิดโอกาสให้ผู้ประสงค์ร้ายสั่งรันโค้ดอันตรายบนเครื่องของเหยื่อเพื่อแฮกเข้ามายึดเครื่องได้ ช่องโหว่นี้มีรหัส CVE-2019-5439 และ CVE-2019-12874 มีผลกระทบกับ VLC เวอร์ชัน 3.0.6 หรือต่ำกว่า

สาเหตุของช่องโหว่เกิดจากข้อผิดพลาดในฟังก์ชันการประมวลผลไฟล์วิดีโอ ทำให้ผู้ประสงค์ร้ายสามารถแทรกโค้ดอันตรายเข้ามาในไฟล์ .avi หรือ .mkv ได้ ซึ่งหากเหยื่อใช้โปรแกรม VLC เปิดไฟล์ดังกล่าว โค้ดอันตรายที่ฝังอยู่ก็จะถูกโหลดไปประมวลผล โดยสิทธิ์ที่ผู้ประสงค์ร้ายได้รับนั้นจะเทียบเท่ากับสิทธิ์ของผู้ใช้ที่เปิดโปรแกรม VLC ทั้งนี้ เนื่องจากช่องโหว่นี้มีผลกระทบกับ VLC เวอร์ชันที่เป็นปลั๊กอินของเบราว์เซอร์ด้วย ดังนั้นการโจมตีอาจไม่ได้จำกัดแค่การส่งไฟล์วิดีโอมาให้เปิดแต่อาจใช้วิธีหลอกให้เหยื่อเข้าไปยังเว็บไซต์ที่มีการเล่นไฟล์วิดีโอก็ได้

ทางผู้พัฒนาโปรแกรม VLC ได้ออกอัปเดตเวอร์ชัน 3.0.7 มาเพื่อแก้ไขช่องโหว่ดังกล่าวแล้ว ผู้ใช้ควรรีบอัปเดตโปรแกรม VLC ให้เป็นเวอร์ชันล่าสุดโดยเร็ว หากยังไม่สามารถอัปเดตได้ควรงดใช้โปรแกรม VLC เปิดไฟล์วิดีโอและปิดการใช้งานปลั๊กอิน VLC ในเบราว์เซอร์ก่อนเป็นการชั่วคราว</td>
</tr>
</tbody>
</table>
</td>
</tr>
<tr>
<td><strong>ที่มา:</strong> <a href="http://thcert.co/88Oqb4">The Hacker News</a>, <a href="http://thcert.co/dZq4yd">Pen Test Partners</a>, <a href="http://thcert.co/wZz0DQ">VideoLAN</a>, <a href="https://www.thaicert.or.th/newsbite/2019-06-24-01.html?fbclid=IwAR0dtmLetqSgL7NEy5EjxKVzOiG1cCbt2l-fu-FPUcV95ATvEorwgv8tVEs#2019-06-24-01">ThaiCERT</a></td>
</tr>
</tbody>
</table>