Adobe ออก<a href="https://helpx.adobe.com/security/products/flash-player/apsb18-19.html">แพตช์ล่าสุด</a>สำหรับอุดช่องโหว่ Zero-day บน Flash Player ซึ่งช่วยให้แฮ็กเกอร์สามารถลอบรันโค้ดหรือส่งมัลแวร์เข้ามาจากระยะไกลได้ เชื่อเป็นการโจมตีแบบ State-sponsored ที่มีหน่วยงานรัฐหนุนหลัง<span id="more-46192"></span>

ช่องโหว่ดังกล่าวมีรหัส <strong>CVE-2018-5002</strong> ส่งผลกระทบบน Adobe Flash Player เวอร์ชัน 29.0.0.171 และก่อนหน้านั้น ช่องโหว่นี้ถูกค้นพบโดยบริษัทด้านความมั่นคงปลอดภัยหลายแห่ง ไม่ว่าจะเป็น ICEBRG, Tencent และอีก 2 หน่วยงานของ Qihoo 360

นักวิจัยด้านความมั่นคงปลอดภัยของ Qihoo 360 Core Security อธิบายถึงการโจมตีว่า แฮ็กเกอร์ใช้ไฟล์ Office ในการโจมตีช่องโหว่ Zero-day บน Flash Player โดยจะทำการส่งไฟล์ที่ออกแบบมาเป็นพิเศษไปยังเหยื่อที่ต้องการโจมตี เมื่อเหยื่อเผลอเปิดไฟล์ดังกล่าว ไฟล์ SWF ที่เป็นมัลแวร์จะถูกโหลดมาจาก C&amp;C Servers ของแฮ็กเกอร์แล้วทำการรันบนไฟล์ Office นั้นๆ หลังจากนั้น ไฟล์ SWF จะเจาะช่องโหว่ CVE-2018-5002 เพื่อให้ได้สิทธิ์การรันโค้ดบนเครื่องของเหยื่อ แล้วลอบส่งมัลแวร์เข้ามาโจมตีต่อไป

<a href="https://i2.wp.com/www.techtalkthai.com/wp-content/uploads/2018/06/adobe_flash_zero-day_0618.png?ssl=1"><img class="alignnone size-large wp-image-46193 tie-appear" src="https://i2.wp.com/www.techtalkthai.com/wp-content/uploads/2018/06/adobe_flash_zero-day_0618.png?resize=600%2C520&amp;ssl=1" sizes="(max-width: 600px) 100vw, 600px" srcset="https://i2.wp.com/www.techtalkthai.com/wp-content/uploads/2018/06/adobe_flash_zero-day_0618.png?resize=600%2C520&amp;ssl=1 600w, https://i2.wp.com/www.techtalkthai.com/wp-content/uploads/2018/06/adobe_flash_zero-day_0618.png?resize=300%2C260&amp;ssl=1 300w, https://i2.wp.com/www.techtalkthai.com/wp-content/uploads/2018/06/adobe_flash_zero-day_0618.png?w=679&amp;ssl=1 679w" alt="" width="600" height="520" /></a>

การโจมตีผ่านช่องโหว่ Zero-day ใช้ปฏิสัมพันธ์กับเหยื่อน้อยมาก เพียงแค่เหยื่อเปิดไฟล์ Office ก็ถูกโจมตีทันที นอกจากนี้การตรวจจับการโจมตียังทำได้ยากอีกด้วย เนื่องจากตัวไฟล์ Office เองไม่ได้มีมัลแวร์แฝงตัวอยู่แต่อย่างใด โค้ดมัลแวร์จะถูกโหลดมาในรูปของไฟล์ SWF ในขั้นตอนถัดๆ ไป

นักวิจัยยังระบุอีกว่า แฮ็กเกอร์ใช้ช่องโหว่ Zero-day นี้ในการโจมตีเป้าหมายในตะวันออกกลาง โดยต้องสงสัยว่าเป็นการโจมตีแบบ State-sponsored Attack ซึ่งมีรัฐบาลหนุนหลัง เนื่องจากมีการวางเทคนิคการโจมตีเป็นอย่างดี รวมไปถึงการลอบส่งไฟล์ผ่านการโจมตีแบบ Phishing ก็ทำได้อย่างแนบเนียน เรียกได้ว่าเป็นการโจมตีแบบ APT ได้เลย

แนะนำให้ผู้ใช้ Adobe Flash Player อัปเดตโปรแกรมเป็นเวอร์ชันล่าสุด 30.0.0.113 โดยเร็ว

อ่านรายละเอียดเชิงเทคนิคเพิ่มเติมได้ที่: <a href="http://blogs.360.cn/blog/cve-2018-5002-en/">http://blogs.360.cn/blog/cve-2018-5002-en/</a>

<em><strong>ที่มา: </strong><a href="https://www.bleepingcomputer.com/news/security/adobe-patches-flash-zero-day/">https://www.bleepingcomputer.com/news/security/adobe-patches-flash-zero-day/</a> | <a href="https://www.techtalkthai.com/adobe-patches-zero-day-vulnerability-in-flash-player/">techtalkthai</a></em>